Diari Oficial de la Generalitat Valenciana


Sumari del DOGV 6146, del 17-11-2009 (2009/13157)

DECRET 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.
--------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2009/11/13/206**

### Versions

 31/08/2011 - Actualitat  Text inicial: 18/11/2009 - 30/08/2011 

### Dades del document

Número de DOGV
:   6146

Data del DOGV
:   17-11-2009

Secció del DOGV
:   I. DISPOSICIONS GENERALS

Número del document
:   2009/13533


Data del document
:   13-11-2009

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Conselleria Justícia i Administracions Públiques
    * administració regional
    * legislació
    * reglament intern
    * organització administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 31.08.2011**

**DECRET 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.**

**[(DOCV núm. 6146 de 17.11.2009)](http://www.docv.gva.es/datos/2009/11/17/pdf/2009_13086.pdf) Ref. 012934/2009**

PREÀMBUL

El Decret 19/2009, de 3 de novembre, del president de la Generalitat, adopta una nova estructura de l'administració de la Generalitat i determina les conselleries en què s'organitza, entre les quals està la Conselleria de Justícia i Administracions Públiques.

D'altra banda, el Decret 198/2009, de 6 de novembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, modifica els órgans superiors de la Conselleria de Justícia i Administracions Públiques i els assigna noves competències.

En conseqüència, cal l'aprovació d'un Reglament Orgànic i Funcional de la Conselleria de Justícia i Administracions Públiques que, adaptat al nou organigrama, determine les funcions que s'atribuïxen als órgans superiors i els centres directius que la componen, així com les unitats administratives de rang superior que s'hi adscriuen a cadascun.

Per tot aixó, de conformitat amb el que establixen els articles 28.f) i 64 de la Llei del Consell, a proposta de la consellera de Justícia i Administracions Públiques i amb la deliberació prèvia del Consell, en la reunió del dia 13 de novembre de 2009,

DECRETE

TÍTOL I. Disposicions generals

**Article 1. De la Conselleria de Justícia i Administracions Públiques** ****[1]****

La Conselleria de Justícia i Administracions Públiques és el departament del Consell a què correspon exercir les competències en matèria de justícia; atribucions sobre el menor infractor derivades de l'aplicació de la Llei Orgànica 5/2000, de 12 de gener, Reguladora de la Responsabilitat Penal dels Menors; contribuir a la prevenció i eradicació de la violència, amb especial atenció a l'exercida sobre la dona; mesures encaminades a evitar la judicialització de conflictes; funció pública; modernització i, en concret, la declaració i adquisició centralitzada de béns i serveis de telecomunicacions, d'ús comú de la Generalitat i el seu sector públic, i gestió de qualitat i inspecció de serveis de l'administració; col·legis professionals; associacions; fundacions, unions de fet; registres i notariat, i relacions amb la Unió Europea, l'Estat i altres comunitats autónomes.

**Article 2. Dels órgans superiors i del nivell directiu**

Sota la dependència de la persona titular del departament, la Conselleria de Justícia i Administracions Públiques està integrada pels órgans superiors i centres directius següents:

1. Secretaria Autonómica de Justícia.

2. Secretaria Autonómica d'Administracions Públiques.

3. Secretaria Autonómica de Relacions amb l'Estat i amb la Unió Europea.

4. Subsecretaria.

5. Direcció General de Justícia i Menor.

6. Direcció General d'Administració Autonómica.

7. Direcció General de Modernització.

8. Direcció General de Relacions Externes.

9. Delegació de la Comunitat Valenciana a Brussel·les.

10. Delegació de la Comunitat Valenciana a Madrid.

11. Delegacions del Consell a Alacant, Castelló i València.

12. Subdelegacions del Consell.

13. Delegat Especial per a l'Observatori de la Justícia a la Comunitat Valenciana.

**Article 3. Del Consell de Direcció**

1. El Consell de Direcció és l'órgan col·legiat d'assessorament i assistència a la persona titular de la conselleria en l'elaboració, coordinació i execució del programa d'actuacions del departament.

2. Sota la presidència de la persona titular de la conselleria, el Consell de Direcció està integrat pels titulars de les secretaries autonómiques, de la subsecretaria, de les direccions generals i de la Direcció del Gabinet de la persona titular de la conselleria. El titular de la Direcció del Gabinet de la persona titular de la conselleria se'n farà càrrec de la secretaria del Consell de Direcció.

3. A les sessions del Consell de Direcció podran assistir els responsables de les unitats administratives, així com aquelles persones al servici del departament que la persona titular de la conselleria crega oportú.

**Article 4. De la substitució en cas d'absència o malaltia**

1. En els casos d'absència o malaltia de la persona titular del departament, serà aplicable el que disposa l'apartat 1.i) de l'article 12 de la Llei del Consell.

2. Fins que es resolga la substitució, les funcions d'aquella com a titular del departament seran exercides temporalment pels titulars de les secretaries autonómiques i, en este cas, se seguirà l'orde relacional establit en l'article 2 del present reglament, excepció feta de les competències que li corresponguen com a membre del Consell.

3. Igualment, este orde serà aplicable a l'efecte de la seua substitució, per a les secretaries autonómiques, subsecretaria i direccions generals.

4. El que establix el paràgraf anterior s'entén sense perjuí d'alló que, si fa el cas, dispose la persona titular de la conselleria mitjançant una resolució.

**Article 5. Del nivell administratiu**

El nivell administratiu està constituït per totes les unitats dependents directament dels órgans superiors i del nivell directiu del departament.

TÍTOL II. De l'estructura i funcions dels órgans superiors i del nivell directiu

CAPÍTOL I. De la persona titular de la conselleria

**Article 6. De les atribucions de la persona titular de la conselleria**

1. La persona titular de la Conselleria de Justícia i Administracions Públiques és l'órgan jeràrquic superior del departament i exercix totes les atribucions conferides per la Llei del Consell, així com qualsevol altra que li atorgue l'ordenament jurídic en l'àmbit competencial assignat a la Conselleria de Justícia i Administracions Públiques.

2. Igualment, sota la directa dependència de la persona titular de la conselleria, l'Oficina Tècnica de Suport de la Portaveu del Consell, amb el rang d'àrea, exercirà les funcions d'assistència tècnica, direcció comuna, impuls i coordinació que li corresponguen, com a titular del càrrec de portaveu del Consell.

3. La persona titular de la conselleria, sota la superior autoritat del Consell, assumix la representació orgànica de la Conselleria de Justícia i Administracions Públiques davant de qualsevol classe d'institucions públiques i privades.

**Article 7. Del Delegat Especial per a l'Observatori de la Justícia a la Comunitat Valenciana**

1. Sota la dependència directa de la persona titular de la Conselleria de Justícia i Administracions Públiques i amb el rang de director general, el delegat especial per a l'Observatori de la Justícia a la Comunitat Valenciana assumirà les funcions següents:

a) La realització d'anàlisis, des d'una perspectiva multidisciplinària, de la realitat de la justícia a la Comunitat Valenciana, les experiències i reformes empreses o plantejades en altres administracions, així com del dret comparat dels sistemes jurídics d'altres països.

b) La realització d'estudis sobre l'administració de Justícia i sobre les activitats alternatives o connexes amb esta.

c) La realització d'estudis i la proposició de mesures tendents a la difusió en la societat dels valors de l'Estat social i democràtic de dret vinculats a l'administració de Justícia.

d) Difondre, a través de la Conselleria de Justícia i Administracions Públiques, les informacions resultants de les actuacions ressenyades en les lletres anteriors, així com l'elaboració d'un informe de caràcter anual sobre l'estat de la justícia a la Comunitat Valenciana.

e) Informar sobre les lleis estatals que afecten l'administració de Justícia.

2. Amb funcions de suport tècnic al delegat, l'Oficina del Delegat, sota la seua dependència, estarà integrada per personal de suport suficient per a desplegar les funcions assignades.

**Article 8. Dels gabinets**

1. El Gabinet de la persona titular de la conselleria és la unitat de suport, assessorament i assistència immediata al titular del departament, de qui depén directament.

2. El Gabinet de la persona titular de la conselleria té al seu càrrec el manteniment de les relacions del titular del departament amb els alts órgans i institucions de la Generalitat, de l'Estat i de les altres administracions públiques. També té a càrrec seu les relacions informatives i amb els mitjans de comunicació, així com la realització de totes les funcions se li que encomane.

3. Igualment, de la titular de la conselleria depén directament, amb el rang d'àrea, un Gabinet Tècnic, al qual li correspon les funcions concernents a la planificació, documentació, publicacions, comunicació i seguiment parlamentari.

CAPÍTOL II. De les secretaries autonómiques

**Article 9. De les secretaries autonómiques**

1. Les persones titulars de les secretàries autonómiques, sota la dependència de la persona titular de la conselleria, i de conformitat amb el que disposa l'article 68 de la Llei del Consell, dirigixen i coordinen els centres directius i les unitats administratives que les integren, les quals s'adscriuen sota la seua dependència.

2. Els correspon impulsar i coordinar la consecució dels programes i l'execució dels projectes que exercisquen els centres directius que estiguen sota la seua dependència, controlar i supervisar el compliment dels objectius.

3. Igualment, els correspon resoldre els recursos que s'interposen contra les resolucions dels centres directius que estiguen sota la seua dependència i els actes dels quals no esgoten la via administrativa.

Secció primera. De la Secretaria Autonómica de Justícia

**Article 10. La Secretaria Autonómica de Justícia**

1. La Secretaria Autonómica de Justícia exercirà les competències que li atribuïxen els articles 68 de la Llei del Consell i l'article 9 del present reglament en matèria de justícia; les atribucions sobre el menor infractor derivades de l'aplicació de la Llei Orgànica 5/2000, de 12 de gener, Reguladora de la Responsabilitat Penal dels Menors; contribuir a la prevenció i eradicació de la violència, amb especial atenció a l'exercida sobre la dona; així com les mesures encaminades a evitar la judicialització dels conflictes; els col·legis professionals; les associacions; les fundacions; les unions de fet; els registres i notariat.

2. De la Secretaria Autonómica de Justícia depén la Direcció General de Justícia i Menor.

**Article 11. De la Direcció General de Justícia i Menor**

La Direcció General de Justícia i Menor, sota la dependència de la Secretaria Autonómica de Justícia, exercix les funcions establides en l'article 70 de la Llei del Consell, així com les altres previstes en l'ordenament jurídic, respecte a les matèries següents:

1. En matèria de justícia li correspon:

Dirigir, impulsar, coordinar i executar les competències que han sigut atribuïdes a la Generalitat en l'àmbit de l'administració de Justícia, en aplicació de l'Estatut d'Autonomia, de la Llei Orgànica del Poder Judicial i de l'article 69.3 de la Llei del Consell.

2. En matèria de reeducació i reinserció social de menors infractors li correspon:

Elaborar, promoure i executar les mesures per a assegurar una política integral en benefici del menor; exercir les funcions que la normativa vigent atribuïx a la Generalitat en matèria de reeducació i reinserció social de menors infractors, i en concret:

a) Coordinar els recursos de reeducació i reinserció social de menors infractors.

b) Coordinar les competències atribuïdes a la Generalitat i a les entitats públiques en l'execució de mesures judicials, en aplicació de la legislació vigent en matèria de responsabilitat penal de menors infractors.

c) Supervisar les actuacions relatives als servicis i centres de reeducació i reinserció social de menors, inclosos els tràmits d'autorització i inscripció s'estos en el Registre d'Entitats, Centres i Servicis i també, si fa el cas, la tramitació d'expedients sancionadors.

d) La tramitació, formalització i seguiment dels concerts amb els centres de reeducació i reinserció social de menors.

e) La preparació i seguiment de subvencions destinades al foment de centres i programes de reeducació i reinserció social de menors.

f) El control, la coordinació i el seguiment dels equips tècnics de menors i dels equips tècnics de família.

3. En matèria de contribució a la prevenció de la violència i atenció a la víctima del delicte li correspon:

a) Organitzar, executar i controlar la política de la Generalitat en matèria d'atenció a la víctima del delicte, a través de la xarxa d'Oficines d'Atenció a les Víctimes del Delicte, tramitació i seguiment de les ordes de protecció, i relacions amb els órgans judicials de la Comunitat Valenciana.

b) Contribuir a eliminar tota situació de violència, directa o indirecta, sobre la dona, així com coadjuvar en la tramitació de les denúncies que es formulen contra estes situacions, i en concret:

c) Atendre de forma integral i continuada la problemàtica jurídica de les dones víctimes d'agressions, maltractaments físics i/o psíquics, violacions, abusos sexuals i acaçament sexual des dels diferents enfocaments professionals.

d) Prestar assessorament jurídic gratuït a dones; informar, orientar i canalitzar la dona cap a les institucions i organismes competents per a la resolució de la seua problemàtica.

4. En matèria de desjudicialització dels conflictes li correspon:

Implantar, desplegar i impulsar en tots els àmbits mecanismes alternatius de resolució de conflictes, amb especial atenció als Punts de Trobada Familiar en intervenció de conflictes derivats pels órgans judicials en matèria de família.

5. En matèria d'associacions, fundacions, col·legis professionals, unions de fet, registres i notariat, li correspon executar les competències que han sigut atribuïdes a la Generalitat, en aplicació de l'Estatut d'Autonomia i de les corresponents normes sectorials.

**Article 12. De les unitats administratives de la Direcció General de Justícia i Menor**

La Direcció General de Justícia i Menor s'estructura en les unitats següents:

1. Àrea de Relacions amb l'administració de Justícia, a la qual competix la coordinació interna dels servicis i unitats administratives que tinguen encomanades les relacions amb l'administració de Justícia; la gestió dels recursos humans de l'administració de Justícia sobre els temes que té competències, així com la formació, el suport administratiu a les Comissions d'Assistència Jurídica Gratuïta, la gestió de les subvencions per a retribuir els servicis d'assistència jurídica gratuïta i assistència al detingut o pres, i les relatives a unions de fet, associacions, fundacions, col·legis professionals, registres i notariat i, també, la supervisió dels criteris de planificació i d'execució establits i la representació de la Direcció General en les tasques que se li encomanen.

2. Àrea de Planificació i Modernització de la Justícia, a la qual competix la supervisió i coordinació interna dels servicis i unitats administratives que tinguen encomanades les directrius relatives a l'organització, coordinació de les oficines judicials i la resta d'órgans sobre els quals es tinga competències, així com l'elaboració de les relacions de llocs de treball dels funcionaris al servici de l'administració de Justícia a la Comunitat Valenciana, els procediments de la classificació de llocs de treball i les relacions sindicals. Igualment, li correspon la planificació i desplegament de la modernització de la justícia valenciana, així com els equipaments, adequacions i manteniments de les infraestructures judicials i la representació de la Direcció General en les tasques que se li encomanen.

3. Àrea de Justícia Juvenil i Prevenció de la Violència, a la qual competix la coordinació interna dels servicis i les unitats administratives que tinguen encomanandes aquelles actuacions encaminades a la reinserció i reeducació social del menor infractor; a la contribució a la prevenció i eradicació de la violència en tots els àmbits i, especialment, la que s'exercix sobre la dona, així com l'atenció a la víctima que es du a terme a través de les Oficines d'Atenció a les Víctimes del Delicte; i totes les actuacions que calguen per a la implantació i desplegament de mecanismes alternatius a la via judicial per a la resolució de conflictes relatius a qualsevol àmbit, en especial, la coordinació de la xarxa de Punts de Trobada Familiar; així com la representació de la Direcció General en les tasques que se li encomanen.

4. El director de Gestió de les Ciutats de la Justícia, amb el rang jeràrquic administratiu d'àrea, a qui competix la gestió de les Ciutats de la Justícia de la Comunitat Valenciana, d'acord amb els criteris de planificació i d'execució establits per la Direcció General, així com la representació d'esta en les tasques que se li encomanen.

Secció segona. De la Secretaria Autonómica d'Administracions Públiques

**Article 13. De la Secretaria Autonómica d'Administracions Públiques**

1. La Secretaria Autonómica d'Administracions Públiques exercirà les competències que li atribuïxen en l'article 68 de la Llei del Consell i en l'article 9 del present reglament, en matèria de funció pública, modernització i gestió de qualitat i inspecció de servicis, i infraestructures i xarxes de telecomunicacions.

2. De la Secretaria Autonómica d'Administracions Públiques depenen la Direcció General d'Administració Autonómica i la Direcció General de Modernització.

**Article 14. De la Direcció General d'Administració Autonómica**

La Direcció General d'Administració Autonómica, sota la dependència de la Secretaria Autonómica d'Administracions Públiques, exercix les funcions establides en l'article 70 de la Llei del Consell, així com les altres previstes en l'ordenament jurídic, respecte a les matèries següents:

En matèria de funció pública té encomanades la direcció, impuls i execució en matèria de personal al servici del Consell, així com la definició, implantació i supervisió del marc regulador de les relacions socials en l'àmbit de la Generalitat. Al respecte li correspon:

1. Elaborar els informes sobre els projectes de disposicions generals que afecten l'estructura orgànica, mètodes de treball i de personal de les conselleries i els organismes que en depenen.

2. L'elaboració de les relacions de llocs de treball, els procediments de reassignació d'efectius, la classificació de llocs de treball i el sistema retributiu del personal, en coordinació amb el departament competent en matèria de política pressupostària i despesa pública.

3. La gestió de personal i l'aplicació del règim d'incompatibilitats.

4. L'elaboració de l'oferta d'ocupació pública i la seua execució mitjançant la gestió de les convocatóries d'accés a la funció pública valenciana, la supervisió dels criteris de planificació i d'execució establits en matèria d'oferta d'ocupació pública, així com la provisió de llocs de treball.

5. Les relacions amb les organitzacions sindicals, associacions professionals i representants del personal, la participació en els órgans de representació previstos en el capítol IV del títol III de la Llei 7/2007, de 12 d'abril, de l'Estatut Bàsic de l'Empleat Públic, sense perjuí de la intervenció de l'órgan competent en aquells processos de negociació que puguen tindre incidència pressupostària.

6. L'execució de les funcions establides en la normativa vigent en matèria de prevenció de riscos laborals i atribuïdes als servicis de prevenció, en relació amb el personal de l'administració del Consell i Justícia.

7. La coordinació dels servicis de prevenció dels sectors docent i sanitari.

8. La gestió, manteniment i actualització del Registre de Personal de la Generalitat i del Registre de Llocs de Treball.

9. La formació i perfeccionament del personal al servici de la Generalitat, mitjançant la realització, coordinació i homologació d'activitats formatives incloses en els plans de formació de la Generalitat, sense perjuí de les competències formatives que tinguen encomanades altres conselleries, així com la coordinació i homologació dels cursos impartits per altres órgans de la Generalitat o altres órgans de l'administració pública.

10. La planificació, organització i execució dels cursos derivats dels processos de selecció i promoció dels empleats públics de l'administració de la Generalitat.

11. La formació i perfeccionament del personal al servici de les administracions locals, en les condicions que s'establisquen en els acords de cooperació interadministrativa que puguen aconseguir-se.

**Article 15. De les unitats administratives de la Direcció General d'Administració Autonómica**

La Direcció General d'Administració Autonómica s'estructura en les unitats següents:

1. Àrea de Funció Pública, a la qual competix la coordinació interna dels servicis i les unitats administratives adscrites, la supervisió dels criteris de planificació i d'execució establits en matèria de gestió de personal, règim d'incompatibilitats, l'elaboració de les relacions de llocs de treball, els procediments de reassignació d'efectius, la classificació de llocs de treball, el sistema retributiu del personal, la gestió, manteniment i actualització del Registre de Personal de la Generalitat i del Registre de Llocs de Treball, així com el règim jurídic, les relacions sindicals i la gestió de les ajudes socials del personal al servici de l'administració de la Generalitat.

2. Àrea de l'Institut Valencià d'Administració Pública (IVAP), a la qual competix la coordinació interna dels servicis i les unitats administratives adscrites, la supervisió dels criteris de planificació i d'execució establits en matèria de formació i perfeccionament del personal.

3. Àrea de Prevenció de Riscos Laborals del Sector d'Administració Pública, a la qual competix la coordinació interna dels servicis i les unitats administratives adscrites, la supervisió dels criteris de planificació i d'execució establits en matèria de direcció i coordinació de les activitats preventives, d'assessorament i suport, previstes en l'article 31 de la Llei 31/1995, de 8 de novembre, de Prevenció de Riscos Laborals, i la resta de normativa aplicable, amb la finalitat de garantir l'adequada protecció de la seguretat i la salut del personal al servici de l'administració del Consell i de l'administració de Justícia, així com la coordinació dels servicis de prevenció dels sectors docent i sanitari.

4. Àrea de Selecció i Provisió, a la qual competix planificar i gestionar els processos de provisió de llocs de treball, donar suport tècnic i administratiu a les comissions avaluadores, gestionar els processos de provisió d'ocupació temporal en llocs de treball de l'administració del Consell, elaborar la proposta de l'oferta d'ocupació pública del personal al servici de l'administració del Consell, organitzar i gestionar els processos de selecció, planificar i dissenyar els cursos derivats dels processos de selecció i promoció dels empleats públics, i donar suport tècnic i administratiu als tribunals de selecció del personal.

**Article 16. De la Direcció General de Modernització**

La Direcció General de Modernització, sota la dependència de la Secretaria Autonómica d'Administracions Públiques, exercix les funcions establides en l'article 70 de la Llei del Consell, així com les altres previstes en l'ordenament jurídic, i en particular les següents:

1. La planificació, direcció, impuls i execució de les polítiques del Consell en matèria de modernització de la Comunitat Valenciana i de la seua administració i del sector públic, per a aconseguir la seua plena integració en la societat de la informació i del coneixement.

2. Impulsar i executar polítiques actives que garantisquen el dret dels ciutadans a l'accés a les noves tecnologies de la informació i la comunicació, a la bona administració, a relacionar-se amb les administracions públiques per mitjans electrónics i a disposar de servicis públics de qualitat.

3. La planificació estratègica, impuls i desplegament de les estructures, servicis i sistemes avançats multiplataforma d'atenció al ciutadà, amb criteris d'eficiència i excel·lència en la gestió dels servicis públics.

4. L'impuls i desplegament de la teleadministració en les administracions públiques de la Comunitat Valenciana. Les relacions amb els sectors de les tecnologies de la informació i la comunicació.

5. El disseny, l'execució, gestió i coordinació de les polítiques del Consell en matèria d'infraestructures i xarxes de telecomunicacions de la Generalitat i del seu sector públic dependent.

6. L'elaboració, direcció i execució de les polítiques de coordinació dels serveis corporatius de telecomunicacions i dels sistemes d'informació de la Generalitat, així com el disseny, implementació i control de la política de seguretat i la tramitació dels procediments necessaris per a l'adquisició centralitzada de tots els béns i serveis esmentats, d'ús comú de la Generalitat i el seu sector públic. ****[2]****

7. La coordinació amb la resta d'administracions públiques en matèria de tecnologies de la informació i la comunicació.

8. L'impuls i participació en projectes de tecnologies de la informació i la comunicació, tant d'àmbit autonómic, com estatal, europeu o internacional.

9. La participació en els órgans col·legiats, de caràcter tècnic, existents al si de l'administració de la Generalitat que es dirigisquen a l'impuls, la coordinació i a l'assessorament de les polítiques del Consell en matèria de modernització, sistemes d'informació, noves tecnologies i societat de la informació.

10. L'aprovació de pràctiques i polítiques de certificació. El director general és l'Autoritat Certificadora de la Generalitat.

11. La planificació, disseny i desplegament de les polítiques de qualitat dels servicis públics de l'administració de la Generalitat i el seu sector públic, orientades a la implantació d'una cultura d'excel·lència en la gestió.

12. El disseny i la implantació dels plans d'avaluació de qualitat en l'administració de la Generalitat i el seu sector públic.

13. El control i la inspecció general dels servicis, amb l'abast i contingut previstos en el Decret 236/1997, de 9 de setembre, del Consell, pel qual es regula l'exercici de la competència d'inspecció general dels servicis de l'administració valenciana.

14. Qualssevol altres que li siguen atribuïdes.

**Article 17. De les unitats administratives de la Direcció General de Modernització**

Per a l'execució de les seues funcions la Direcció General de Modernització s'estructura en les unitats següents:

1. A l'Àrea de Telecomunicacions i Societat de la Informació li correspon:

a) La gestió i desplegament dels programes i projectes d'àmbit autonómic, estatal, europeu o internacional, per a la incorporació de la Comunitat Valenciana a la societat de la informació i del coneixement.

b) La planificació, ordenació i coordinació de les telecomunicacions en l'àmbit de la Generalitat i del seu sector públic.

c) El suport tècnic i la iniciativa, informe i suport normatiu en matèria de telecomunicacions i societat de la informació i del coneixement, tant a la direcció general com als departaments de la Generalitat i del seu sector públic.

d) El desplegament i seguiment de les infraestructures, xarxes i servicis de telecomunicacions en la Comunitat Valenciana així com l'establiment d'un marc de col·laboració de la Generalitat amb els distints operadors de telecomunicacions que garantisca la implantació en tot el territori dels servicis de telecomunicacions avançades i l'accés a la societat de la informació i del coneixement.

e) La realització d'estudis, informes i actuacions tècniques i, en general, l'execució en matèria d'infraestructures i xarxes de telecomunicacions, suport dels servicis de radiodifusió sonora i televisió i, en particular, les actuacions tècniques de la Generalitat per a aconseguir la cobertura integral en la Comunitat Valenciana i la digitalització d'estes xarxes, a excepció de les competències atribuïdes a la Secretaria Autonómica de Comunicació de la Presidència de la Generalitat.

f) La coordinació i participació tècnica de la direcció general en altres órgans, institucions i entitats, tant públics com privats, nacionals o internacionals, en matèria de telecomunicacions i societat de la informació i del coneixement, així com la preparació, desplegament, supervisió i control de projectes, normativa, convenis i la resta d'instruments jurídics que puguen derivar-se de les relacions de col·laboració, coordinació o cooperació.

2. A l'Àrea de Sistemes d'Informació i Comunicacions Corporatives de la Generalitat li correspon:

a) La planificació, implantació i desplegament dels projectes de telecomunicacions i de plataformes tecnológiques d'ús comú de l'administració de la Generalitat.

b) El suport tècnic en matèria de sistemes d'informació i servicis corporatius de telecomunicacions als departaments de la Generalitat i el seu sector públic.

c) La planificació i el desplegament de la Xarxa Corporativa de Telecomunicacions de la Generalitat, junt amb la coordinació, seguiment i avaluació de la política de seguretat de les telecomunicacions de la Generalitat.

d) La planificació, gestió i desplegament del Centre de Telecomunicacions i Sistemes d'Informació de la Generalitat (CETESI).

3. A l'Àrea d'Atenció al Ciutadà, Qualitat i Inspecció de Servicis li correspon:

a) El desplegament de la política del Consell en matèria d'administració electrónica i de relació dels ciutadans amb les administracions públiques a través dels mitjans electrónics.

b) La gestió i coordinació dels programes públics de la Generalitat per a la implantació d'una cultura corporativa d'excel·lència en la gestió dels servicis públics, sobre la base de la incorporació i utilització de les modernes tecnologies de la informació i la comunicació, i de la gestió del coneixement.

c) La planificació i coordinació de les activitats d'atenció al ciutadà en la Generalitat, que integren la coordinació del Sistema d'Informació al Ciutadà i la direcció dels canals d'atenció, tant presencials en les oficines Prop, com no presencials: en la plataforma 012, en terminals móbils, en la web, així com en els nous canals emergents que proporcione la implantació de les noves tecnologies.

d) La coordinació, homogeneïtzació i validació de la informació que continga el Sistema d'Informació al Ciutadà de la Generalitat.

e) Les funcions atribuïdes pel Decret 165/2006, de 3 de novembre, del Consell, pel qual es regulen les queixes i suggeriments en l'àmbit de l'administració i les organitzacions de la Generalitat.

f) La coordinació del Projecte d'Oficines Integrades d'Atenció al Ciutadà en l'àmbit territorial de la Comunitat Valenciana.

g) El disseny, la coordinació, desplegament i seguiment dels plans, programes i actuacions en matèria de qualitat dels servicis públics.

h) El disseny, la planificació i execució, si fa el cas, dels instruments i programes d'actuació per al mesurament de la qualitat dels servicis públics.

i) El disseny i l'execució dels plans i programes d'avaluació de la qualitat dels servicis públics.

j) El control i la inspecció general dels servicis, amb l'abast i contingut previstos en el Decret 236/1997, de 9 de setembre, del Consell, pel qual es regula l'exercici de la competència d'inspecció general dels servicis de l'administració valenciana.

4. A l'Àrea de Desplegament i Coordinació de Tecnologies de la Informació, li correspon:

a) La coordinació tècnica en matèria de tecnologies de la informació amb les administracions de la Comunitat Valenciana i amb la resta d'administracions nacionals, de la Unió Europea i internacionals.

b) El suport tècnic en la coordinació de les polítiques i del desplegament dels sistemes d'informació en l'àmbit de la Generalitat.

c) El desplegament i la coordinació tècnica d'aquells sistemes d'informació de caràcter corporatiu d'ús comú per part dels distints departaments de la Generalitat.

d) La coordinació, seguiment, assessorament i avaluació de l'aplicació de la política de seguretat dels sistemes d'informació de la Generalitat.

e) El suport tècnic a l'Autoritat Autentificadora.

f) Coordinar el Registre de Fitxers Informatitzats amb Dades de Caràcter Personal.

g) La definició i impuls del paper de les noves tecnologies de la informació en els processos de modernització administrativa.

Secció tercera. De la Secretaria Autonómica de Relacions amb l'estat i amb la Unió Europea

**Article 18. La Secretaria Autonómica de Relacions amb l'Estat i amb la Unió Europea**

1. La Secretaria Autonómica de Relacions amb l'Estat i amb la Unió Europea dirigix i coordina les polítiques de la Generalitat en matèria de relacions amb els organismes de la Unió Europea, organitzacions interregionals i internacionals, relacions amb l'administració de l'Estat i la resta de Comunitats Autónomes.

A l'efecte, li correspon dirigir i coordinar els centres directius que s'adscriguen sota la la seua dependència, així com les unitats administratives integrades.

2. De la Secretaria Autonómica de Relacions amb l'Estat i amb la Unió Europea depenen els órgans directius següents:

a) Direcció General de Relacions Externes.

b) Delegació de la Comunitat Valenciana a Brussel·les.

c) Delegació de la Comunitat Valenciana a Madrid.

d) Delegacions del Consell a Alacant, Castelló i València.

e) Subdelegacions del Consell.

**Article 19. De la Direcció General de Relacions Externes**

La Direcció General de Relacions Externes és el centre directiu al qual correspon dur a terme les funcions establides en l'article 70 de la Llei del Consell, així com les altres previstes en l'ordenament jurídic, en matèria d'impuls, programació i coordinació de les relacions en l'àmbit exterior del Consell, i la seua administració amb l'administració de l'Estat, organismes de la Unió Europea, organitzacions interregionals i Comunitats Autónomes.

**Article 20. De les unitats administratives de la Direcció General de Relacions Externes**

De la Direcció General de Relacions Externes depenen les unitats de nivell administratiu següents:

1. L'Àrea de Relacions Externes, a la qual li correspon la programació, impuls i coordinació de les actuacions en matèria de relacions externes i assumptes europeus. Canalitza la cooperació i informació amb els organismes de la Unió Europea, les organitzacions interregionals i internacionals.

Du a terme la promoció i coordinació de la cooperació interregional, així com l'obertura a l'exterior dels distints sectors de la societat valenciana, i de la normativa i les institucions europees.

2. L'Àrea de Relacions amb l'administració General de l'Estat i de les Comunitats Autónomes, a la qual li correspon l'estudi, anàlisi i seguiment de les relacions de l'administració del Consell amb l'administració general de l'Estat i de les altres comunitats autónomes, així com la promoció de les accions encaminades a la col·laboració entre les administracions referides amb l'administració del Consell.

**Article 21. De la Delegació de la Comunitat Valenciana a Brussel·les**

La Delegació de la Comunitat Valenciana a Brussel·les és el centre directiu al qual correspon actuar com a centre de referència de la Comunitat Valenciana davant de les institucions europees, impulsar les relacions amb les institucions, entitats i agents radicats a Brussel·les i promocionar-hi els interessos multisectorials de la Comunitat Valenciana.

Alhora, donarà el suport logístic necessari als membres del Consell i al personal de l'administració de la Generalitat per a exercir-hi les seues funcions.

En l'exercici de les comeses que té assignats, facilitarà als seus agents i als representants socials i institucionals valencians la relació amb les institucions i órgans comunitaris.

**Article 22. De la Delegació de la Comunitat Valenciana a Madrid**

A la Delegació de la Comunitat Valenciana a Madrid li correspon actuar com a centre de referència de la Comunitat Valenciana a la capital de l'Estat, impulsar les relacions amb les institucions, entitats i agents allí radicats i subministrar el suport logístic necessari als membres del Consell i al personal de l'administració de la Generalitat per a exercir-hi seues funcions.

Igualment, amb caràcter general, prestarà informació al públic, amb especial atenció a la promoció dels interessos propis de la Comunitat Valenciana.

**Article 23. De les delegacions i subdelegacions del Consell**

1. Sota la dependència de la Secretaria Autonómica de Relacions amb l'Estat i amb la Unió Europea estan les delegacions del Consell a Alacant, Castelló i València. Al capdavant de les quals figura el delegat.

2. Igualment, sota la dependència de la Secretaria Autonómica de Relacions amb l'Estat i amb la Unió Europea estan les subdelegacions del Consell. Estes seran creades i suprimides per decret del Consell, el qual determinarà la localitat de la seu i la seua competència territorial.

**Article 24. Del delegat del Consell**

El delegat del Consell és l'executor de la política del Consell en la província i, com a tal, té atribuïdes les facultats següents:

1. Impulsar i coordinar l'activitat de l'administració de la Generalitat a la província.

2. Actuar com a órgan de comunicació, col·laboració i cooperació amb les administracions general de l'Estat i local de la província, sense perjuí d'altres mecanismes de cooperació i col·laboració legalment previstos.

3. Informar i, si fa el cas, proposar al Consell les inversions públiques en la província, impulsar i controlar la seua realització.

4. Transmetre i executar, si fa el cas, els mandats i directrius que reba del Consell o dels titulars de les distintes conselleries.

5. Presidir el Ple i, si fa el cas, les comissions delegades de la Comissió Territorial de Coordinació del Consell.

**Article 25. Del subdelegat del Consell**

Al subdelegat del Consell li correspon, en el territori de la seua competència, impulsar i coordinar l'activitat de l'administració de la Generalitat; actuar com a órgan de comunicació, col·laboració i cooperació, així com informar i, si fa el cas, proposar al Consell les inversions públiques, i impulsar i controlar la seua realització; transmetre i executar, si fa el cas, els mandats i directrius que reba del Consell o dels titulars de les distintes conselleries.

El subdelegat del Consell formarà part de la Comissió Territorial de Coordinació de l'àmbit territorial corresponent.

CAPÍTOL III. De la Subsecretaria

**Article 26. De la Subsecretaria**

1. Sota la directa dependència de la persona titular de la conselleria, la Subsecretaria té atribuïdes les competències i funcions establides per l'article 69 de la Llei del Consell, així com les que li siguen atribuïdes per altres normes i les que li encomane la persona titular de la conselleria.

2. En particular, li corresponen les següents:

a) Dirigir i gestionar els servicis generals i dependències comunes de la conselleria.

b) Gestionar la tramitació i coordinació dels convenis i acords de col·laboració del departament, així com supervisar els expedients de contractació que gestionen altres centres directius, excepte aquells respecte dels quals els seus titulars tinguen delegades les facultats per a la seua celebració.

c) Elaborar la proposta d'avantprojecte del pressupost anual, tramitar les modificacions pressupostàries i realitzar el seguiment de l'execució del pressupost.

d) Dissenyar, executar i mantindre actualitzats els programes d'informació i gestió económica de la conselleria, i establir les directrius per a la correcta gestió de les despeses i ingressos i l'óptima utilització dels recursos.

e) Tramitar els expedients de contractació.

f) Gestionar les despeses de personal de la conselleria i tramitar les incidències de nómina.

g) Realitzar estudis tècnics i de dret comparat, així com recopilar documentació sobre matèries de competència de la conselleria.

h) Gestionar els sistemes informàtics centrals del departament.

i) Emetre informes sobre els assumptes que hagen de sotmetre's al Consell, al president de la Generalitat o a altres órgans, quan aixó siga preceptiu o així ho dispose la persona titular de la conselleria.

j) Demanar l'emissió dels informes jurídics preceptius, d'acord amb el que disposen els articles 42 i 43 de la Llei del Consell.

k) Elaborar els estudis i les anàlisis relatives a la racionalització i reorganització, tant de l'estructura organitzativa de la conselleria, com dels procediments de gestió que s'hi realitzen, coordinar els treballs que en esta matèria elaboren altres órgans o unitats del departament.

l) Dissenyar els sistemes d'informació tècnica, així com elaborar, promoure i dirigir la implantació dels projectes informàtics, la creació i manteniment de les aplicacions informàtiques i l'assessorament i suport informàtic a tots els centres de la conselleria.

m) Tramitar, proposar i, en general, executar els actes de gestió económica i administrativa que li corresponguen, dins de l'àmbit funcional del centre directiu i d'acord amb el que establix les disposicions i instruccions dictades pels órgans competents.

n) Elaborar, emetre informes i proposar disposicions sobre matèries del seu àmbit funcional, així com dictar resolucions, instruccions i ordes de servici en assumptes de la seua competència.

o) Donar assessorament i suport tècnic i jurídic als distints órgans de la conselleria per a la realitzacvió de les seues funcions, d'acord amb el que disposa la Llei 10/2005, de 9 de desembre, d'Assistència Jurídica a la Generalitat.

p) Les funcions concernents a planificació i direcció de les infraestructures de nova planta i reformes integrals de la conselleria.

q) Qualsevol altra que li encomane la persona titular de la conselleria o li conferisquen les disposicions legals.

**Article 27. De la Secretaria General Administrativa**

Adscrita a la Subsecretaria, la Secretaria General Administrativa, de conformitat amb el que disposa l'article 73 de la Llei del Consell, és la unitat que, amb la màxima jerarquia del nivell administratiu, dona suport a la Subsecretaria i, sota la seua autoritat, atén la totalitat dels servicis generals de la conselleria.

TÍTOL III. De l'organització territorial

**Article 28. De les direccions territorials**

1. Com a expressió del principi de desconcentració administrativa, la conselleria s'organitza territorialment en servicis centrals, que estenen la seua competència tot l'àmbit de la Comunitat Valenciana, i en servicis territorials, amb competència d'àmbit provincial.

2. En cadascuna de les capitals de les províncies d'Alacant, Castelló i València hi ha una direcció territorial, la qual actua sota la dependència orgànica de la Subsecretaria i amb competència en el territori de la respectiva província.

3. Funcionalment, les direccions territorials depenen dels distints centres directius de la conselleria, segons l'índole de la matèria.

**Article 29. De les atribucions de les direccions territorials**

1. Al capdavant de cada direcció territorial està la persona titular de la direcció territorial, amb el caràcter de representant permanent de la conselleria en el seu respectiu territori.

2. A la persona titular de la direcció territorial li correspon la direcció de tots els servicis, programes i activitats que exercixen els órgans, unitats i centres dependents o integrats en la direcció territorial. La persona titular és l'órgan de relació ordinària i regular entre les unitats, centres i dependències territorials i els servicis centrals del departament.

**Article 30. De les funcions de les direccions territorials**

1. Correspon a la persona titular de la direcció territorial vetlar per l'adequat desplegament i execució de les funcions própies de la conselleria en el seu àmbit territorial.

2. La persona titular de la direcció territorial exercix les funcions que li atribuïxen les disposicions vigents, així com les que expressament li deleguen els centres directius competents.

**Article 31. De les unitats administratives de les direccions territorials**

Per a la realització de les seues funcions, les direccions territorials comptaran amb les unitats que es determinen com a desplegament del present reglament.

DISPOSICIONS TRANSITÒRIES

**Primera. Unitats administratives**

Les unitats i llocs de treball de nivell administratiu continuaran subsistents i continuaran donant el suport administratiu en relació amb aquells assumptes i expedients que els corresponguen per raó de la matèria abans de la reestructuració duta a terme pel Decret 19/2009, de 3 de novembre, del Consell, sense perjuí de la competència per a resoldre dels órgans als quals els ha sigut atribuïda. La seua retribució s'efectuarà amb càrrec als mateixos crèdits pressupostaris, tot aixó fins que s'aproven les relacions de llocs de treball adaptades a l'estructura orgànica prevista en este reglament, sense perjuí que, des del moment de la seua entrada en vigor, es produïsquen determinats canvis d'adscripció d'unitats administratives, de conformitat amb la reorganització efectuada.

**Segona. Dependència de les unitats**

A l'efecte del que disposa l'apartat anterior, les unitats la denominació de les quals no haja canviat passaran a dependre, amb els seus actuals mitjans materials i personals, de les unitats superiors que s'establixen en este reglament.

DISPOSICIÓ DEROGATÒRIA

**Única. Derogació normativa**

Queden derogades totes les disposicions que del mateix rang o d'un rang inferior s'oposen al present decret i expressament el Decret 140/2009, de 18 de setembre, del Consell, pel qual es va aprovar el Reglament Orgànic i Funcional de la Conselleria de Justícia i Administracions Públiques.

DISPOSICIONS FINALS

**Primera. Desenrotllament**

La persona titular de la Conselleria de Justícia i Administracions Públiques queda facultada per a dictar totes les disposicions que requerisca el desplegament i l'execució del present decret, en compliment del que disposa l'article 65 de la Llei del Consell.

**Segona. Entrada en vigor**

El present decret entrarà en vigor l'endemà de la seua publicació en el Diari Oficial de la Comunitat Valenciana.

València, 13 de novembre de 2009

El president de la Generalitat,

FRANCISCO CAMPS ORTIZ

La consellera de Justícia i Administracions Públiques,

PAULA SÁNCHEZ DE LEÓN GUARDIOLA

---

****[1]****Redacció que hi dóna el **[Decret 22/2010, de 22 de gener](http://www.docv.gva.es/index.php?id=26&sig=000695/2010&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D22%26ANYO_DISPOSICION%3D2010)**, del Consell, pel qual es modifica el Decret 206/2009, de 13 de novembre, del Consell, pel qual es va aprovar el Reglament Orgànic i Funcional de la Conselleria de Justícia i Administracions Públiques (DOCV núm. 6192 de 26.01.2010) Ref. Base de dades 000695/2010.

****[2]****Ibídem.


Còpia Permalink ELI